cs (04:47)  info: es wärde keini näme gnennt. es handlet sich um d ich perspektive und es isch nid um mich gange.  -------------  am samschtig hei mr no boote holen vo de pontonier ka. bin am 05:30 ufgstande...  das wäri planmässig so uf die halbi 6si fertig gse. aber  will de motor kaputt worde isch, hei mr in rhyfälde denn 1h verspötig ka.  am virtel ab 7ni hätti sölle z basel si, dass mr denn pünktlich am 8ti bim rhypark chönne si.  han denn mit diversne autofahrte chönne am halbi 8ti z basel am bhf si. rhy --> heime go parat mache --> basel: total 1h  z basel acho hei die zwei scho uf mich gwartet und denn simmer mit em 11 trämmli bis mühlhauserstrasse gfahre und hei dem im wägwieser gfolgt.  döt acho hets extrem leer usgseh. mir hei denn  dörfe feststelle dass es erscht am 9ni afot.  nach enere chline diskussion hei mir uns ufemene bänkli bequem gmacht und hei gfohre bis die denn am 9ni d tüüre ufgmacht händ.  mir sind denn agstande, chansch dänke mir sind schnäll vorwärts cho... haha - 30 minute für 5m schlange...  de colin het zu dem zitpunkt scho 30 min ufgleit ka, dementsprechend nur no 15 minute gse vo ihm. lüt hets au nid würklich ka, mr het ämmel chönne umelaufe und es het max 50 lüt ka.  da-nos het denn meh lüt zu  sich zoge. immer meh lüt sind cho, bis so de "normalzuestand" erreicht gse isch.  de raph isch denn au plötzlich no uftaucht mit emene deftige sunnebrand :P  es paar anderi djs hei nachem da-nos ufgleit. sone ältere typ mit em ibook het denn 2h (!!) jewils fascht immer de glich sound ufgleit. in dere zit isch bi dene zwei relativ vill bier gflosse und bi mir zwei wodka rebull. jedoch hei die so guet wie kei alkohol dinne ka: uf leere maage hätt ich öppis sölle gspüüre, isch aber nüt isch gse...  so uf die virtel vor 1 hets mr denn mol glängt. bin mit de anderne use und han denn vorgschlage mr chönnt jo mol chli in "chill-out" berich obe. wäri jo no gange, wenn nid s problem mit dr 1. person gse wäri, weli sehr gsund gse isch...  schlussäntlich dobe acho isch denn plötzlich bi öppere fertig gse, peng und gschlofe... kei richtigi antwort meh usw...  was mich erstuht het: es het sich kei sau vo de security drum kümmeret, es het kei offesichtlichi sanität ka.  das git defitigi minus  pünkt!!!  dusse hets denn übergebnigs geh und mir zwei hei versuecht dere 1. person no chönne s laufe bibringe, dass mr irgendwie zum bhf chöme und denn irgendwie uf rhf wo denn d muetter vo dr 2. person uns abgholt hätti...  jedefalls hani im raphi mol es sms gschribe, ob er nid würdi und zum bhf basel fahre, dass mr denn vo dört witter chönnte.  ich und d person 2. hätte eigentlich grän no de chris und de mike welle lose, jedoch isch us bekannte gründ us dem nüt worde...  da er denn im  a2 gse isch und de dalle grad sini cam het welle het er grad gseit er ging au grad heime. somit het er uns zerscht zu dere person heimegfahre. nachdem mr d person abglade händ und sicher gse sind, dass si chan laufe, isch die ander person im gliche dorf heimebrocht worde.  bi duurefahre het s liecht im zimmer vo dere 1. person brennt. somit chani drvo usgo, dass die person ins zimmer cho isch.  fazit: person 1 und person 2 hei exakt glich vill trunke, si vertränge ähnlich vill (ussag). darum isch  de zuestand vo dr 1. person nur durch irgendwelchi "KO-tropfe" wo ins getränk gschüttet worde sind z erkläre  denn hei hani denn no mit em raphi gredet und jetzt bini am blog schribe...  was ich denn bi dem gspröch au no erwähnt han isch gse, dass ich das mit em lachgas verchaufe, e usnutzig vonere gsetzeslucke isch. es isch brutal gföhrlich das lachgas... aber es in dene ballön isch vermuetlich isch au no en teil luft dinne, ansunschte bestoht erstickigsgfohr...! (http://www.nzz.ch/2005/07/19/zh/articleCZCZ4.html)    bewertig party:   (geil gmacht gse, geili acts, jedoch: colin ganz am afang, jedoch liechteffekt sehr billig)  bewertig kozept:   (Kei offesichtlichi sanität, kei ufmerksami securtiy lüt, shuttlebus nid  kennzeichnet, startzit nid die glich, top dj grad bi tüüröffnig, lachgasverchauf)  bewerig persönlich:   (Es het mi extrem gnärft, dass mr sone patient ka händ. han kei verständnis für so lüt wo eim ko-tropfe irgendneume inedüend!!!!)    guet nacht zäme (05:31)